इस अवसर पर "सामाजिक न्याय के योद्धा विजय सिंह पथिक" विषय पर विचार गोष्ठी का आयोजन भी किया गया। गोष्ठी को सम्बोधित करते हुए पिछड़ा वर्ग आयोग के पूर्व अध्यक्ष जस्टिस वी ईश्वरैया ने कहा कि लंबे संघर्ष के बाद भी देश के दबे कुचले लोगों को सामाजिक न्याय नहीं मिल पाया है। इन वर्गों के साथ हर स्तर पर भेदभाव किया जाता है। वरिष्ठ पत्रकार उर्मिलेश ने कहा कि देश में राजनीतिक न्याय तो लागू हो गया है किंतु सामाजिक और आर्थिक न्याय अभी लागू होना बाकी है। हालात इतने खराब हैं कि देश के 73 फीसदी संसाधनों पर एक फीसदी लोगों का कब्जा है।